న్యూఢిల్లీ: తమిళనాడు సూపర్ స్టార్ రజినీకాంత్ రాజకీయ రంగప్రవేశానికి దాదాపు ముహూర్తం ఖరారైంది. జూలైలో రజినీ తన కొత్తపార్టీని అధికారికంగా ప్రకటించనున్నట్టు ఆయన సోదరుడు సత్యనారాయణరావు గైక్వాడ్ వెల్లడించారు. ‘‘రజినీకాంత్ రాజకీయాల్లోకి రావాలని ప్రజలు కోరుకుంటున్నారు. తాను రాజకీయాల్లోకి రావడంపై అభిప్రాయం తెలుసుకునేందుకే అభిమానులు, శ్రేయోభిలాషులతో ఆయన సమావేశమయ్యారు. ఇప్పటికే తొలిరౌండ్ పూర్తయింది. ముందు ముందు ఇలాంటి కార్యక్రమాలు మరిన్ని నిర్వహించాలని ఆయన యోచిస్తున్నారు..’’ అని గైక్వాడ్ వెల్లడించారు.ఇటీవల రజినీకాంత్ తన అభిమానులను ఉద్దేశించి భావోద్వేగ ప్రసంగం చేసిన నేపథ్యంలో గైక్వాడ్ వ్యాఖ్యలు ప్రాధాన్యత సంతరించుకున్నాయి. అయితే తన రాజకీయ ప్రవేశంపై అధికారికంగా వెల్లడించకపోయినప్పటికీ..  ఇప్పటికే తమిళరాజకీయాల్లో రజినీకాంత్ ప్రకటన ప్రకంపనలు సృష్టిస్తోంది. తమిళనాడులో మంచి రాజకీయ నేతలు ఉన్నప్పటికీ వ్యవస్థ మాత్రం కుళ్లుపట్టిపోయిందని రజినీ ఇటీవల వ్యాఖ్యానించిన సంగతి తెలిసిందే. వ్యవస్థను బాగుచేయాల్సిన సమయం ఆసన్నమైందనీ.. అందుకు ప్రజలంతా ‘‘యుద్ధానికి’’ సిద్ధంగా ఉండాలని ఆయన ప్రకటించారు.ఇప్పటికే రజినీకాంత్ మే 15 నుంచి 19 వరకు 15 జిల్లాల అభిమానులతో సమావేశమయ్యారు. అయితే ఆయన కొత్త సినిమా ‘కాలా కరికాలన్’ విడుదల పనుల వల్ల అభిమానుల భేటీలకు బ్రేక్ ఇచ్చినట్టు చెబుతున్నారు. కాగా తన రాజకీయ ప్రకటనకు ముందు జూన్, జూలై నెలల్లో రజినీకాంత్ఇలాంటి మరిన్ని సమావేశాలు నిర్వహించనున్నట్టు సత్యనారాయణ రావు గైక్వాడ్ వెల్లడించారు.
newdhilly: tamilanadu super star rajineekant rajakeeya rangapravesaaniki daadaapu muhurtam khararaindi. juulailoo rajinee tana kottapaartiini adhikaarikamgaa prakatinchanunnattu aayana sodarudu satyanaaraayanaraavu gaikwad velladinchaaru. ‘‘rajineekant rajakeeyaalloki ravalani prajalu korukuntunnaru. taanu rajakeeyaalloki ravadampai abhiprayam telusukunenduke abhimaanulu, shreyobhilaashulatho aayana samavesamayyaru. ippatike toliraund poortayindi. mundu mundu ilanti kaaryakramaalu marinni nirvahinchaalani aayana yochistunnaru..’’ ani gaikwad velladinchaaru.iteevala rajineekant tana abhimaanulanu uddesinchi bhavodvega prasangam chesina nepathyamlo gaikwad vyaakhyalu praadhaanyata santarinchukunnaayi. ayithe tana rajakeeya pravesampai adhikaarikamgaa velladinchakapoyinappata..  ippatike tamilarajakiyallo rajineekant prakatana prakampanalu srushtistondi. tamilanaadulo manchi rajakeeya nethalu unnappatikii vyavastha maatram kullupattipoyindani rajinee iteevala vyaakhyaaninchina sangati telisinde. vyavasthanu bagucheyalsina samayam aasannamaindanii.. anduku prajalantaa ‘‘yuddhaaniki’’ siddamgaa undaalani aayana prakatinchaaru.ippatike rajineekant mee 15 nunchi 19 varaku 15 jillala abhimaanulatho samavesamayyaru. ayithe aayana kotta sinima ‘kaalaa karikalan’ vidudala panula valla abhimaanula bhetilaku breake ichinattu chebutunnaru. kaga tana rajakeeya prakatanaku mundu joon, juulai nelallo rajineekaantilaanti marinni samavesalu nirvahinchanunnattu satyanarayana raavu gaikwad velladinchaaru.